CELEX: 62013CN0469
Language: hr
Date: 2013-08-30 00:00:00
Title: Predmet C-469/13: Zahtjev za prethodnu odluku koji je 30. kolovoza 2013. uputio Tribunale di Verona (Italija) — Shamim Tahir protiv Ministero dell’Interno i Questura di Verona

22.2.2014   
            
            
               HR
            
            
               Službeni list Europske unije
            
            
               C 52/25
            
         Zahtjev za prethodnu odluku koji je 30. kolovoza 2013. uputio Tribunale di Verona (Italija) — Shamim Tahir protiv Ministero dell’Interno i Questura di Verona
   (Predmet C-469/13)
   2014/C 52/44
   Jezik postupka: talijanski
   
      Sud koji je uputio zahtjev
   
   Tribunale di Verona
   
      Stranke glavnog postupka
   
   
      Tužitelj: Shamim Tahir
   
      Tuženici: Ministero dell’Interno, Questura di Verona
   
      Prethodna pitanja
   
   
               1.
            
            
               Treba li članak 7. stavak 1. Direktive 2003/109 (1) tumačiti na način da se uvjet zakonitog i neprekidnog boravka u trajanju od pet godina u državi članici, propisan člankom 4. stavkom 1. direktive čije ispunjenje treba dokazati pisanim dokazima prilikom podnošenja zahtijeva za izdavanje boravišne dozvole za dugotrajno boravište, može odnositi i na osobu različitu od one koja podnosi zahtjev i koja je s njim u obiteljskoj vezi u smislu članka 2. točke (e) direktive?
            
         
               2.
            
            
               Treba li članak 13., prvu rečenicu, Direktive 2003/109 tumačiti na način da među povoljnije uvjete prema kojima države članice mogu izdati boravišne dozvole EZ za dugotrajno boravište sa stalnim ili neograničenim rokom važenja, spada i onaj koji omogućava produženje zakonitog i neprekidnog boravka od pet godina u odnosnoj državi, kao preduvjeta za stjecanje statusa osobe s dugotrajnim boravištem, kojeg propisuje članak 4. stavak 1. iste direktive, članovima obitelji osobe koja je već stekla status osobe s dugotrajnim boravištem, kako su definirani člankom 2. točkom (e) direktive, bez obzira na trajanje njihova boravka na području države članice u kojoj je podnesen zahtjev?
            
         
      (1)  Direktiva Vijeća 2003/109/EZ od 25. studenog 2003. o statusu državljana trećih zemalja s dugotrajnim boravištem (SL L 16, str. 44.) (SL, posebno izdanje na hrvatskom jeziku, poglavlje 19., svezak 6., str. 41.)